als_Latn dik_Latn sag_Latn
Nëse filmat kanë çmimet Oscar, gazetaria ka ato Pulitzer. Ky çmim është ndoshta më prestigjiozi në fushën e gazetarisë në Shtetet e Bashkuara. Kanë kaluar plot 100 vjet që nga viti i largët 1917 kur Pulitzer u ndanë për herë të parë për vetëm katër kategori. Sot çmimet Pulitzer jepen për shumë kategori, duke përfshirë gazetarinë investigative, raportimin më të mirë, editorialet, fotografitë etj. Këto çmime konfirmuan se “New York Times” mbetet një ndër gazetat më cilësore, pasi fitoi plot tre çmime.
Çmimin për lajmin më të shpejtë e morri “East Bay Times”, mbi të gjitha për raportimin në kohë rekord të sulmit ku mbetën të vrarë 36 persona në Shtetet e Bashkuara dhe raportimet e mëvonshme ku argumentonte se si autoritetet dështuan ta parandalonin këtë ngjarje.
Raportimi më i mirë ishte ai i “International Consortium of Investigative Journalists, McClatchy dhe Miami Herald” për shpjegimin e fenomenit të parajsës fiskale, nën emrin “Panama Pappers”. Ky raportim përfshiu informacionet e mbi 300 gazetarëve në të gjitha kontinentet.
Raportuesi më i mirë kombëtar u shpall gazetari David A. Fahrenthold i “Washington Post” për transparencën e lajmit dhe mbulimin e fushatës së Donald Trump, ku ishte i pari që hodhi dyshimet mbi manovrat financiare të Trumpit me shoqatat e bamirësisë.
Stafi i “New York Times” fitoi çmimin Pulitzer për raportimet ndërkombëtare, mbi të gjitha për investigimet ndaj Vladimir Putinit dhe teknikave të tij për të nënshtruar kundërshtarët. Teknika këto që përfshinin vrasje, inkriminim të kundërshtarëve dhe sulme kibernetike.
Editorialisti më i mirë u shpall 59-vjeçari Art Cullen i cili shkruan në gazetën që e ka në bashkëpronësi me vëllain e tij, “The Storm Lake Times”. Kjo gazetë botohet dy herë në javë dhe shitet deri në 3,000 kopje. Ndërsa Pegy Noonan fitoi çmimin Pulitzer për komentet më të mira në gazetën “Wall Street Journal”. Ajo ka qenë shkruesja e fjalimeve të presidentit Ronald Reagan ndërsa gjatë vitit 2016 në shkrimet e saj analizonte të gjitha qasjet populiste të Trumpit në fushatën elektorale. Listën e plotë të fituesve mund ta gjeni këtu. /Tiranapost.al
Të ngjashme
-
FAKSIMILE/ Fino bën publik skandalin tjetër: Katër Shoqata të tjera të paregjistruara, ja provat
Kandidati per kreun e FSHF, Bashkim.
-
U deportua nga Kroacia, kapet në Rinas i shumëkërkuari për vrasje
Arrestohet në Rinas nga policia kufitare.
-
“Xemla, shpirti apo bebe?”, zbuloni pse e thërrisni partnerin tuaj me përkëdheli
Të gjithë i thoni, mos gënjeni!.
-
Reforma e ujit jep efektet e para në Fier, pagesa me këste për qytetarët
Debitorët e ujit në qarkun e.
als_Latn als_Latn als_Latn als_Latn als_Latn als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn